इशिता और उनके सह-संस्थापक देवी के लिए मार्केटिंग के पुराने तरीके काम के नहीं थे। अपनी मार्केटिंग को लेकर नयी सोच के बारे में इशिता बताती हैं “पिछले साल कम्पनी से जुड़े देवी ने बहुत से नए विचार कम्पनी को दिये हैं। उदहारण के लिये हमने विज्ञापन के लिए बहुत कम खर्चा किया और ऐसे में फेसबुक ही हमारे पास इकलौता मंच था। हमें इस बात की ख़ुशी है कि हमने जितना प्रयास किया उससे अधिक लाभ पाया। अब हम बैग, जूते, ज्वेलरी और अन्य श्रेणियों में उद्योग का विस्तार करना चाहते हैं। हम मार्केटिंग पर अब अधिक खर्च करने का मन बना रहे हैं और अपने ब्रैंड को बड़े स्तर पर स्थापित करना चाहते हैं।”